erhwenkuo/poetry-chinese-zhtw huggingface dataset:
喜雪
作者：李世民（唐）

碧昏朝合霧，丹卷暝韜霞。結葉繁雲色，凝瓊遍雪華。光樓皎若粉，映幕集疑沙。泛柳飛飛絮，妝梅片片花。照璧臺圓月，飄珠箔穿露。瑤潔短長階，玉叢高下樹。映桐珪累白，縈峰蓮抱素。斷續氣將沉，徘徊歲雲暮。懷珍愧隱德，表瑞佇豐年。蕊間飛禁苑，鶴處舞伊川。儻詠幽蘭曲，同歡黃竹篇。
秋日斅庾信體
作者：李世民（唐）

嶺銜宵月桂，珠穿曉露叢。蟬啼覺樹冷，螢火不溫風。花生圓菊蕊，荷盡戲魚通。晨浦鳴飛雁，夕渚集棲鴻。颯颯高天吹，氛澄下熾空。
賦尚書
作者：李世民（唐）

崇文時駐步，東觀還停輦。輟膳玩三墳，暉燈披五典。寒心睹肉林，飛魄看沉湎。縱情昏主多，克己明君鮮。滅身資累惡，成名由積善。既承百王末，戰兢隨歲轉。
詠司馬彪續漢志
作者：李世民（唐）

二儀初創象，三才乃分位。非惟樹司牧，固亦垂文字。綿代更膺期，芳圖無輟記。炎漢承君道，英謨纂神器。潛龍既可躍，逵兔奚難致。前史殫妙詞，後昆沉雅思。書言揚盛跡，補闕興洪志。川穀猶舊途，郡國開新意。梅山未覺朽，谷水誰雲異。車服隨名錶，文物因時置。鳳戟翼康衢，鑾輿總柔轡。清濁必能澄，洪纖幸無棄。觀儀不失序，遵禮方由事。政宣竹律和，時平玉條備。文囿雕奇彩，藝門蘊深致。雲飛星共流，風揚月兼至。類禋遵令典，壇壝資良地。五勝竟無違，百司誠有庇。粵予承暇景，談叢引泉秘。討論窮義府，看核披經笥。大辨良難仰，小學終先匱。聞道諒知榮，含毫孰忘愧。
詠風
作者：李世民（唐）

蕭條起關塞，搖颺下蓬瀛。拂林花亂彩，響穀鳥分聲。披雲羅影散，泛水織文生。勞歌大風曲，威加四海清。
詠雨
作者：李世民（唐）

罩雲飄遠岫，噴雨泛長河。低飛昏嶺腹，斜足灑巖阿。泫叢珠締葉，起溜鏡圖波。蒙柳添絲密，含吹織空羅。
詠雪
作者：李世民（唐）

潔野凝晨曜，裝墀帶夕暉。集條分樹玉，拂浪影泉璣。色灑妝臺粉，花飄綺席衣。入扇縈離匣，點素皎殘機。
賦得夏首啟節
作者：李世民（唐）

北闕三春晚，南榮九夏初。黃鶯弄漸變，翠林花落餘。瀑流還響穀，猿啼自應虛。早荷向心卷，長楊就影舒。此時歡不極，調軫坐相於。
賦得白日半西山
作者：李世民（唐）

紅輪不暫駐，烏飛豈複停。岑霞漸漸落，溪陰寸寸生。藿葉隨光轉，葵心逐照傾。晚煙含樹色，棲鳥雜流聲。
置酒坐飛閣
作者：李世民（唐）

高軒臨碧渚，飛簷迥架空。餘花攢鏤檻，殘柳散雕櫳。岸菊初含蕊，園梨始帶紅。莫慮崑山暗，還共盡杯中。
採芙蓉
作者：李世民（唐）

結伴戲方塘，攜手上雕航。船移分細浪，風散動浮香。遊鶯無定曲，驚鳧有亂行。蓮稀釧聲斷，水廣棹歌長。棲烏還密樹，泛流歸建章。
賦得櫻桃
作者：李世民（唐）

華林滿芳景，洛陽遍陽春。朱顏含遠日，翠色影長津。喬柯囀嬌鳥，低枝映美人。昔作園中實，今來席上珍。
賦得李
作者：李世民（唐）

玉衡流桂圃，成蹊正可尋。鶯啼密葉外，蝶戲脆花心。麗景光朝彩，輕霞散夕陰。暫顧暉章側，還眺靈山林。
賦得浮橋
作者：李世民（唐）

岸曲非千里，橋斜異七星。暫低逢輦度，還高值浪驚。水搖文鷁動，纜轉錦花縈。遠近隨輪影，輕重應人行。
謁並州大興國寺詩
作者：李世民（唐）

回鑾遊福地，極目玩芳晨。梵鐘交二響，法日轉雙輪。寶剎遙承露，天花近足春。未佩蘭猶小，無絲柳尚新。圓光低月殿，碎影亂風筠。對此留餘想，超然離俗塵。
詠興國寺佛殿前幡
作者：李世民（唐）

拂霞疑電落，騰虛狀寫虹。屈伸煙霧裡，低舉白雲中。紛披乍依迥，掣曳或隨風。念茲輕薄質，無翅強搖空。
望送魏徵葬
作者：李世民（唐）

閶闔總金鞍，上林移玉輦。野郊愴新別，河橋非舊餞。慘日映峰沉，愁雲隨蓋轉。哀笳時斷續，悲旌乍舒捲。望望情何極，浪浪淚空泫。無複昔時人，芳春共誰遣。
傷遼東戰亡
作者：李世民（唐）

鑿門初奉律，仗戰始臨戎。振鱗方躍浪，騁翼正淩風。未展六奇術，先虧一簣功。防身豈乏智，殉命有餘忠。
月晦
作者：李世民（唐）

晦魄移中律，凝暄起麗城。罩雲朝蓋上，穿露曉珠呈。笑樹花分色，啼枝鳥合聲。披襟歡眺望，極目暢春情。
秋日翠微宮
作者：李世民（唐）

秋日凝翠嶺，涼吹肅離宮。荷疏一蓋缺，樹冷半帷空。側陣移鴻影，圓花釘菊叢。攄懷俗塵外，高眺白雲中。
初秋夜坐
作者：李世民（唐）

斜廊連綺閣，初月照宵幃。塞冷鴻飛疾，園秋蟬噪遲。露結林疏葉，寒輕菊吐滋。愁心逢此節，長歎獨含悲。
秋日二首
作者：李世民（唐）

菊散金風起，荷疏玉露圓。將秋數行雁，離夏幾林蟬。雲凝愁半嶺，霞碎纈高天。還似成都望，直見峨眉前。爽氣澄蘭沼，秋風動桂林。露凝千片玉，菊散一叢金。日岫高低影，雲空點綴陰。蓬瀛不可望，泉石且娛心。
冬宵各為四韻
作者：李世民（唐）

雕宮靜龍漏，綺閣宴公侯。珠簾燭焰動，繡柱月光浮。雲起將歌發，風停與管遒。瑣除任多士，端扆竟何憂。
冬日臨昆明池
作者：李世民（唐）

石鯨分玉溜，劫燼隱平沙。柳影冰無葉，梅心凍有花。寒野凝朝霧，霜天散夕霞。歡情猶未極，落景遽西斜。
望雪
作者：李世民（唐）

凍雲宵遍嶺，素雪曉凝華。入牖千重碎，迎風一半斜。不妝空散粉，無樹獨飄花。縈空慚夕照，破彩謝晨霞。
守歲
作者：李世民（唐）

暮景斜芳殿，年華麗綺宮。寒辭去冬雪，暖帶入春風。階馥舒梅素，盤花捲燭紅。共歡新故歲，迎送一宵中。
除夜
作者：李世民（唐）

歲陰窮暮紀，獻節啟新芳。冬盡今宵促，年開明日長。冰消出鏡水，梅散入風香。對此歡終宴，傾壺待曙光。
詠雨
作者：李世民（唐）

和氣吹綠野，梅雨灑芳田。新流添舊澗，宿霧足朝煙。雁濕行無次，花沾色更鮮。對此欣登歲，披襟弄五絃。
賦得含峰雲
作者：李世民（唐）

翠樓含曉霧，蓮峰帶晚雲。玉葉依巖聚，金枝觸石分。橫天結陣影，逐吹起羅文。非複陽臺下，空將惑楚君。
三層閣上置音聲
作者：李世民（唐）

綺筵移暮景，紫閣引宵煙。隔棟歌塵合，分階舞影連。聲流三處管，響亂一重弦。不似秦樓上，吹簫空學仙。
遠山澄碧霧
作者：李世民（唐）

殘雲收翠嶺，夕霧結長空。帶岫凝全碧，障霞隱半紅。彷彿分初月，飄颻度曉風。還因三裡處，冠蓋遠相通。
賦得花庭霧
作者：李世民（唐）

蘭氣已燻宮，新蕊半妝叢。色含輕重霧，香引去來風。拂樹濃舒碧，縈花薄蔽紅。還當雜行雨，彷彿隱遙空。
春池柳
作者：李世民（唐）

年柳變池臺，隋堤曲直回。逐浪絲陰去，迎風帶影來。疏黃一鳥弄，半翠幾眉開。縈雪臨春岸，參差間早梅。
芳蘭
作者：李世民（唐）

春暉開紫苑，淑景媚蘭場。映庭含淺色，凝露泫浮光。日麗參差影，風傳輕重香。會須君子折，佩裡作芬芳。
詠桃
作者：李世民（唐）

禁苑春暉麗，花蹊綺樹妝。綴條深淺色，點露參差光。向日分千笑，迎風共一香。如何仙嶺側，獨秀隱遙芳。
賦簾
作者：李世民（唐）

參差垂玉闕，舒捲映蘭宮。珠光搖素月，竹影亂清風。彩散銀鉤上，文斜桂戶中。惟當雜羅綺，相與媚房櫳。
詠烏代陳師道
作者：李世民（唐）

淩晨麗城去，薄暮上林棲。辭枝枝暫起，停樹樹還低。向日終難託，迎風詎肯迷。只待纖纖手，曲裡作宵啼。
詠飲馬
作者：李世民（唐）

駿骨飲長涇，奔流灑絡纓。細紋連噴聚，亂荇繞蹄縈。水光鞍上側，馬影溜中橫。翻似天池裡，騰波龍種生。
賦得殘菊
作者：李世民（唐）

階蘭凝曙霜，岸菊照晨光。露濃晞晚笑，風勁淺殘香。細葉凋輕翠，圓花飛碎黃。還持今歲色，複結後年芳。
賦秋日懸清光賜房玄齡
作者：李世民（唐）

秋露凝高掌，朝光上翠微。參差麗雙闕，照耀滿重闈。仙馭隨輪轉，靈烏帶影飛。臨波無定彩，入隙有圓暉。還當葵藿志，傾葉自相依。
琵琶
作者：李世民（唐）

半月無雙影，全花有四時。摧藏千里態，掩抑幾重悲。促節縈紅袖，清音滿翠帷。駛彈風響急，緩曲釧聲遲。空餘關隴恨，因此代相思。
宴中山
作者：李世民（唐）

驅馬出遼陽，萬裡轉旗常。對敵六奇舉，臨戎八陣張。斬鯨澄碧海，卷霧掃扶桑。昔去蘭縈翠，今來桂染芳。雲芝浮碎葉，冰鏡上朝光。回首長安道，方歡宴柏梁。
餞中書侍郎來濟
作者：李世民（唐）

曖曖去塵昏灞岸，飛飛輕蓋指河梁。雲峰衣結千重葉，雪岫花開幾樹妝。深悲黃鶴孤舟遠，獨歎青山別路長。聊將分袂沾巾淚，還用持添離席觴。
於太原召侍臣賜宴守歲
作者：李世民（唐）

四時運灰管，一夕變冬春。送寒餘雪盡，迎歲早梅新。
詠燭二首
作者：李世民（唐）

焰聽風來動，花開不待春。鎮下千行淚，非是為思人。九龍蟠焰動，四照逐花生。即此流高殿，堪持待月明。
詠弓
作者：李世民（唐）

上弦明月半，激箭流星遠。落雁帶書驚，啼猿映枝轉。
賦得早雁出雲鳴
作者：李世民（唐）

初秋玉露清，早雁出空鳴。隔雲時亂影，因風乍含聲。
賦得臨池柳
作者：李世民（唐）

岸曲絲陰聚，波移帶影疏。還將眉裡翠，來就鏡中舒。
賦得臨池竹
作者：李世民（唐）

貞條障曲砌，翠葉貫寒霜。拂牖分龍影，臨池待鳳翔。
賦得弱柳鳴秋蟬
作者：李世民（唐）

散影玉階柳，含翠隱鳴蟬。微形藏葉裡，亂響出風前。
探得李
作者：李世民（唐）

盤根直盈渚，交幹橫倚天。舒華光四海，卷葉蔭三川。
詠小山
作者：李世民（唐）

近穀交縈蕊，遙峰對出蓮。徑細無全磴，松小未含煙。
賜蕭瑀
作者：李世民（唐）

疾風知勁草，板蕩識誠臣。勇夫安識義，智者必懷仁。
賜房玄齡
作者：李世民（唐）

太液仙舟迥，西園隱上才。未曉徵車度，雞鳴關早開。
遼東山夜臨秋
作者：李世民（唐）

煙生遙岸隱，月落半崖陰。連山驚鳥亂，隔岫斷猿吟。
賜魏徵詩
作者：李世民（唐）

醽醁勝蘭生，翠濤過玉z1。千日醉不醒，十年味不敗。
兩儀殿賦柏梁體
作者：李世民（唐）

絕域降附天下平，——李世民八表無事悅聖情。——淮安王雲披霧斂天地明，——長孫無忌登封日觀禪雲亭，——房玄齡太常具禮方告成。——蕭瑀
句
作者：李世民（唐）

雪恥酬百王，除兇報千古。昔乘匹馬去，今驅萬乘來。近日毛雖暖，聞弦心已驚。
題柏巖禪師影堂
作者：王建（唐）

山中磚塔閉，松下影堂新。恨不生前識，今朝禮畫身。
送人
作者：王建（唐）

河亭收酒器，語盡各西東。回首不相見，行車秋雨中。
春意二首
作者：王建（唐）

去日丁寧別，情知寒食歸。緣逢好天氣，教熨看花衣。誰是杏園主，一枝臨古岐。從傷早春意，乞取欲開枝。
夜聞子規
作者：王建（唐）

子規啼不歇，到曉口應穿。況是不眠夜，聲聲在耳邊。
四望驛松
作者：王建（唐）

當初北澗別，直至此庭中。何意聞鞞耳，聽君枝上風。
江館
作者：王建（唐）

水面細風生，菱歌慢慢聲。客亭臨小市，燈火夜妝明。
題江臺驛
作者：王建（唐）

水北金臺路，年年行客稀。近聞天子使，多取雁門歸。
贈謫者
作者：王建（唐）

何罪過長沙，年年北望家。重封嶺頭信，一樹海邊花。
戲酬盧秘書
作者：王建（唐）

芸香閣裡人，採摘禦園春。取此和仙藥，猶治老病身。
小松
作者：王建（唐）

小松初數尺，未有直生枝。閑即傍邊立，看多長卻遲。
秋夜
作者：王建（唐）

夜久葉露滴，秋蟲入戶飛。臥多骨髓冷，起覆舊綿衣。
水精
作者：王建（唐）

映水色不別，向月光還度。傾在荷葉中，有時看是露。
香印
作者：王建（唐）

閑坐燒印香，滿戶松柏氣。火盡轉分明，青苔碑上字。
秋燈
作者：王建（唐）

向壁暖悠悠，羅幃寒寂寂。斜照碧山圖，松間一片石。
落葉
作者：王建（唐）

陳綠向參差，初紅已重疊。中庭初掃地，繞樹三兩葉。
園果
作者：王建（唐）

雨中梨果病，每樹無數個。小兒出入看，一半鳥啄破。
野菊
作者：王建（唐）

晚豔出荒籬，冷香著秋水。憶向山中見，伴蛩石壁裡。
荒園
作者：王建（唐）

朝日滿園霜，牛沖籬落壞。掃掠黃葉中，時時一窠薤。
南澗
作者：王建（唐）

野桂香滿溪，石莎寒覆水。愛此南澗頭，終日潺湲裡。
晚蝶
作者：王建（唐）

粉翅嫩如水，繞砌乍依風。日高山露解，飛入菊花中。
田家
作者：王建（唐）

啾啾雀滿樹，靄靄東坡雨。田家夜無食，水中摘禾黍。
新嫁娘詞三首
作者：王建（唐）

鄰家人未識，床上坐堆堆。郎來傍門戶，滿口索錢財。錦幛兩邊橫，遮掩侍娘行。遣郎鋪簟席，相並拜親情。三日入廚下，洗手作羹湯。未諳姑食性，先遣小姑嘗。
故行宮
作者：王建（唐）

寥落古行宮，宮花寂寞紅。白頭宮女在，閑坐說玄宗。
酬從侄再看詩本
作者：王建（唐）

眼暗沒功夫，慵來剪刻粗。自看花樣古，稱得少年無。
別自栽小樹
作者：王建（唐）

去年今日栽，臨去見花開。好住守空院，夜間人不來。
早發汾南
作者：王建（唐）

橋上車馬發，橋南煙樹開。青山斜不斷，迢遞故鄉來。
宮中三臺詞二首
作者：王建（唐）

魚藻池邊射鴨，芙蓉園裡看花。日色柘袍相似，不著紅鸞扇遮。池北池南草綠，殿前殿後花紅。天子千年萬歲，未央明月清風。
江南三臺詞四首
作者：王建（唐）

揚州橋邊少婦，長安城裡商人。二年不得訊息，各自拜鬼求神。青草湖邊草色，飛猿嶺上猿聲。萬裡湘江客到，有風有雨人行。樹頭花落花開，道上人去人來。朝愁暮愁即老，百年幾度三臺。聞身強健且為，頭白齒落難追。準擬百年千歲，能得幾許多時。
禦獵
作者：王建（唐）

青山直繞鳳城頭，滻水斜分入禦溝。新教內人唯射鴨，長隨天子苑東遊。
長門燭
作者：王建（唐）

秋夜床前蠟燭微，銅壺滴盡曉鐘遲。殘光欲滅還吹著，年少宮人未睡時。
過綺岫宮
作者：王建（唐）

玉樓傾倒粉牆空，重疊青山繞故宮。武帝去來羅袖盡，野花黃蝶領春風。
朝天詞十首寄上魏博田侍中
作者：王建（唐）

山川初展國圖寬，未識龍顏坐不安。風動白髯旌節下，過時天子禦樓看。相感君臣總淚流，恩深舞蹈不知休。初從戰地來無物，唯奏新添十八州。催修水殿宴沂公，與別諸侯總不同。隔月太常先習樂，金書牌纛彩雲中。無人敢奪在先籌，天子門邊送與球。遙索彩箱新樣錦，內人舁出馬前頭。禦馬牽來親自試，珠球到處玉蹄知。殿頭宣賜連催上，未解紅纓不敢騎。老作三公經獻壽，臨時猶自語差池。私從班裡來長跪，捧上金盃便合儀。四海無波乞放閑，三封手疏犯龍顏。他時若有邊塵動，不待天書自出山。胡馬悠悠未盡歸，玉關猶隔吐蕃旗。老臣一表求高臥，邊事從今欲問誰。威容難畫改頻頻，眉目分毫恐不真。有詔別圖書閣上，先教粉本定風神。重賜弓刀內宴回，看人城外滿樓臺。君臣不作多時別，收盡邊旗當日來。
霓裳詞十首
作者：王建（唐）

弟子部中留一色，聽風聽水作霓裳。散聲未足重來授，直到床前見上皇。中管五絃初半曲，遙教合上隔簾聽。一聲聲向天頭落，效得仙人夜唱經。自直梨園得出稀，更番上曲不教歸。一時跪拜霓裳徹，立地階前賜紫衣。旋翻新譜聲初足，除卻梨園未教人。宣與書家分手寫，中官走馬賜功臣。伴教霓裳有貴妃，從初直到曲成時。日長耳裡聞聲熟，拍數分毫錯總知。絃索摐摐隔彩雲，五更初發一山聞。武皇自送西王母，新換霓裳月色裙。敕賜宮人澡浴回，遙看美女院門開。一山星月霓裳動，好字先從殿裡來。傳呼法部按霓裳，新得承恩別作行。應是貴妃樓上看，內人舁下彩羅箱。朝元閣上山風起，夜聽霓裳玉露寒。宮女月中更替立，黃金梯滑並行難。知向華清年月滿，山頭山底種長生。去時留下霓裳曲，總是離宮別館聲。
宮前早春
作者：王建（唐）

酒幔高樓一百家，宮前楊柳寺前花。內園分得溫湯水，二月中旬已進瓜。
奉同曾郎中題石甕寺得嵌韻
作者：王建（唐）

寺門連內繞丹巖，下界雲開數過帆。遙指上皇翻曲處，百官題字滿西嵌。
舊宮人
作者：王建（唐）

先帝舊宮宮女在，亂絲猶掛鳳凰釵。霓裳法曲渾拋卻，獨自花間掃玉階。
新授戒尼師
作者：王建（唐）

新短方裙疊作稜，聽鐘洗缽繞青蠅。自知戒相分明後，先出壇場禮大僧。
太和公主和蕃
作者：王建（唐）

塞黑雲黃欲渡河，風沙眯眼雪相和。琵琶淚濕行聲小，斷得人腸不在多。
元太守同遊七泉寺
作者：王建（唐）

盤磴迴廊古塔深，紫芝紅藥入雲尋。晚吹簫管秋山裡，引得獮猴出象林。
望定州寺
作者：王建（唐）

回看佛閣青山半，三四年前到上頭。省得老僧留不住，重尋更可有因由。
道中寄杜書記
作者：王建（唐）

西南東北暮天斜，巴字江邊楚樹花。珍重荊州杜書記，閒時多在廣師家。
聽琴
作者：王建（唐）

無事此身離白雲，松風溪水不曾聞。至心聽著仙翁引，今看青山圍繞君。
贈陳評事
作者：王建（唐）

識君雖向歌鐘會，說事不離雲水間。春夜酒醒長起坐，燈前一紙洞庭山。
寄畫松僧
作者：王建（唐）

天香寺裡古松僧，不畫枯松落石層。最愛臨江兩三樹，水禽棲處解無藤。
花褐裘
作者：王建（唐）

對織芭蕉雪毳新，長縫雙袖窄裁身。到頭須向邊城著，消殺秋風稱獵塵。
夜看美人宮棋
作者：王建（唐）

宮棋佈局不依經，黑白分明子數停。巡拾玉沙天漢曉，猶殘織女兩三星。
上田僕射
作者：王建（唐）

一方新地隔河煙，曾接諸生聽管絃。卻憶去年寒食會，看花猶在水堂前。
江陵道中
作者：王建（唐）

菱葉參差萍葉重，新蒲半折夜來風。江村水落平地出，溪畔漁船青草中。
冬至後招於秀才
作者：王建（唐）

日近山紅暖氣新，一陽先入禦溝春。聞閑立馬重來此，沐浴明年稱意身。
別曲
作者：王建（唐）

毒蛇在腸瘡滿背，去年別家今別弟。馬頭對哭各東西，天邊柳絮無根蒂。
長安別
作者：王建（唐）

長安清明好時節，只宜相送不宜別。噁心床上銅片明，照見離人白頭發。
宮人斜
作者：王建（唐）

未央牆西青草路，宮人斜裡紅妝墓。一邊載出一邊來，更衣不減尋常數。
春詞
作者：王建（唐）

良人朝早半夜起，櫻桃如珠露如水。下堂把火送郎回，移枕重眠曉窗裡。
野池
作者：王建（唐）

野池水滿連秋堤，菱花結實蒲葉齊。川口雨晴風複止，蜻蜓上下魚東西。
題崔秀才裡居
作者：王建（唐）

自知名出休呈卷，愛去人家遠處居。時複打門無別事，鋪頭來索買殘書。
酬柏侍禦答酒
作者：王建（唐）

茱萸酒法大家同，好是盛來白碗中。這度自知顏色重，不消詩里弄溪翁。
別藥欄
作者：王建（唐）

芍藥丁香手裡栽，臨行一日繞千回。外人應怪難辭別，總是山中自取來。
長門
作者：王建（唐）

長門閉定不求生，燒卻頭花卸卻箏。病臥玉窗秋雨下，遙聞別院喚人聲。
題渭亭
作者：王建（唐）

雲開遠水傍秋天，沙岸蒲帆隔野煙。一片蔡州青草色，日西鋪在古臺邊。
過喜祥山館
作者：王建（唐）

夜過深山算驛程，三回黑地聽泉聲。自離軍馬身輕健，得向溪邊盡足行。
送遷客
作者：王建（唐）

萬裡潮州一逐臣，悠悠青草海邊春。天涯莫道無回日，上嶺還逢向北人。
廢寺
作者：王建（唐）

廢寺亂來為縣驛，荒松老柏不生煙。空廊屋漏畫僧盡，樑上猶書天寶年。
題禪師房
作者：王建（唐）

浮生不住葉隨風，填海移山總是空。長向人間愁老病，誰來閑坐此房中。
看石楠花
作者：王建（唐）

留得行人忘卻歸，雨中須是石楠枝。明朝獨上銅臺路，容見花開少許時。
長安縣後亭看畫
作者：王建（唐）

水凍橫橋雪滿池，新排石筍繞巴籬。縣門斜掩無人吏，看畫雙飛白鷺鷥。
華嶽廟二首
作者：王建（唐）

女巫遮客買神盤，爭取琵琶廟裡彈。聞有馬蹄生拍樹，路人來去向南看。自移西嶽門長鎖，一個行人一遍開。上廟參天今見在，夜頭風起覺神來。
酬趙侍禦
作者：王建（唐）

年少同為鄴下游，閑尋野寺醉登樓。別來衣馬從勝舊，爭向邊塵滿白頭。
鑷白
作者：王建（唐）

總道老來無用處，何須白髮在前生。如今不用偷年少，拔卻三莖又五莖。
送山人二首
作者：王建（唐）

嵩山古寺離來久，回見溪橋野葉黃。辛苦老師看守處，為懸秋藥閉空房。山客狂來跨白驢，袖中遺卻潁陽書。人間亦有妻兒在，拋向嵩陽古觀居。
揚州尋張籍不見
作者：王建（唐）

別後知君在楚城，揚州寺裡覓君名。西江水闊吳山遠，卻打船頭向北行。
宿長安縣後齋
作者：王建（唐）

新向金階奏罷兵，長安縣裡繞池行。喜歡得伴山僧宿，看雪吟詩直到明。
夜看揚州市
作者：王建（唐）

夜市千燈照碧雲，高樓紅袖客紛紛。如今不似時平日，猶自笙歌徹曉聞。
寄韋諫議
作者：王建（唐）

百年看似暫時間，頭白求官亦未閑。獨有龍門韋諫議，三徵不起戀青山。
尋補闕舊宅
作者：王建（唐）

知得清名二十年，登山上阪乞新篇。除書近拜侍臣去，空院鳥啼風竹前。
初冬旅遊
作者：王建（唐）

遠投人宿趁房遲，僮僕傷寒馬亦饑。為客悠悠十月盡，莊頭栽竹已過時。
江館對雨
作者：王建（唐）

鳥聲愁雨似秋天，病客思家一向眠。草館門臨廣州路，夜聞蠻語小江邊。
雨過山村
作者：王建（唐）

雨裡雞鳴一兩家，竹溪村路板橋斜。婦姑相喚浴蠶去，閑看中庭梔子花。
山店
作者：王建（唐）

登登石路何時盡，決決溪泉到處聞。風動葉聲山犬吠，一家松火隔秋雲。
雨中寄東溪韋處士
作者：王建（唐）

雨中溪破無乾地，浸著床頭濕著書。一個月來山水隔，不知茅屋若為居。
乞竹
作者：王建（唐）

乞取池西三兩竿，房前栽著病時看。亦知自惜難判割，猶勝橫根引出欄。
人家看花
作者：王建（唐）

年少狂疏逐君馬，去來憔悴到京華。恨無閑地栽仙藥，長傍人家看好花。
未央風
作者：王建（唐）

五更先起玉階東，漸入千門萬戶中。總向高樓吹舞袖，秋風還不及春風。
歸山莊
作者：王建（唐）

長安寄食半年餘，重向人邊乞薦書。山路獨歸沖夜雪，落斜騎馬避柴車。
寒食憶歸
作者：王建（唐）

京中曹局無多事，寒食貧兒要在家。遮莫杏園勝別處，亦須歸看傍村花。
留別張廣文
作者：王建（唐）

謝恩新入鳳凰城，亂定相逢閤眼明。千萬求方好將息，杏花寒食的同行。
送鄭山人歸山
作者：王建（唐）

玉作車轅蒲作輪，當初不起潁陽人。一家總入嵩山去，天子何因得諫臣。
傷墮水烏
作者：王建（唐）

一烏墮水百烏啼，相吊相號繞故堤。眼見行人車輾過，不妨同伴各東西。
看棋
作者：王建（唐）

彼此抽先局勢平，傍人道死的還生。兩邊對坐無言語，盡日時聞下子聲。
設酒寄獨孤少府
作者：王建（唐）

自看和釀一依方，緣看松花色較黃。不分君家新酒熟，好詩收得被回將。
贈人二首
作者：王建（唐）

金爐煙裡要班頭，欲得歸山可自由。每度報朝愁入閣，在先教示小千牛。多在蓬萊少在家，越緋衫上有紅霞。朝回不向諸餘處，騎馬城西檢校花。
樓前
作者：王建（唐）

天寶年前勤政樓，每年三日作千秋。飛龍老馬曾教舞，聞著音聲總舉頭。
寄劉蕡問疾
作者：王建（唐）

年少病多應為酒，誰家將息過今春。賒來半夏重燻盡，投著山中舊主人。
聽雨
作者：王建（唐）

半夜思家睡裡愁，雨聲落落屋簷頭。照泥星出依前黑，淹爛庭花不肯休。
新晴
作者：王建（唐）

夏夜新晴星校少，雨收殘水入天河。簷前熟著衣裳坐，風冷渾無撲火蛾。
秋日後
作者：王建（唐）

住處近山常足雨，聞晴z4曝舊芳茵。立秋日後無多熱，漸覺生衣不著身。
哭孟東野二首
作者：王建（唐）

吟損秋天月不明，蘭無香氣鶴無聲。自從東野先生死，側近雲山得散行。老松臨死不生枝，東野先生早哭兒。但是洛陽城裡客，家傳一本杏殤詩。
寄蜀中薛濤校書
作者：王建（唐）

萬裡橋邊女校書，枇杷花裡閉門居。掃眉才子於今少，管領春風總不如。
路中上田尚書
作者：王建（唐）

去路何詞見六親，手中刀尺不如人。可憐池閣秋風夜，愁綠嬌紅一遍新。
於主簿廳看花
作者：王建（唐）

小葉稠枝粉壓摧，暖風吹動鶴翎開。若無別事為留滯，應便拋家宿看來。
江樓對雨寄杜書記
作者：王建（唐）

竹煙花雨細相和，看著閒書睡更多。好是主人無事日，應持小酒按新歌。
觀蠻妓
作者：王建（唐）

欲說昭君斂翠蛾，清聲委曲怨於歌。誰家年少春風裡，拋與金錢唱好多。
送顧非熊秀才歸丹陽
作者：王建（唐）

江城柳色海門煙，欲到茅山始下船。知道君家當瀑布，菖蒲潭在草堂前。
老人歌
作者：王建（唐）

白髮老人垂淚行，上皇生日出京城。如今供奉多新意，錯唱當時一半聲。
和元郎中從八月十二至十五夜玩月五首
作者：王建（唐）

半秋初入中旬夜，已向階前守月明。從未圓時看卻好，一分分見傍輪生。亂雲遮卻臺東月，不許教依次第看。莫為詩家先見鏡，被他籠與作艱難。今夜月明勝昨夜，新添桂樹近東枝。立多地濕舁床坐，看過牆西寸寸遲。月似圓來色漸凝，玉盆盛水欲侵稜。夜深盡放家人睡，直到天明不炷燈。合望月時常望月，分明不得似今年。仰頭五夜風中立，從未圓時直到圓。
對酒
作者：王建（唐）

為病比來渾斷絕，緣花不免卻知聞。從來事事關身少，主領春風只在君。
曉望華清宮
作者：王建（唐）

曉來樓閣更鮮明，日出闌幹見鹿行。武帝自知身不死，看修玉殿號長生。
贈李愬僕射二首
作者：王建（唐）

和雪翻營一夜行，神旗凍定馬無聲。遙看火號連營赤，知是先鋒已上城。旗幡四面下營稠，手詔頻來老將憂。每日城南空挑戰，不知生縛入唐州。
秋夜對雨寄石甕寺二秀才
作者：王建（唐）

夜山秋雨滴空廊，燈照堂前樹葉光。對坐讀書終卷後，自披衣被掃僧房。
華清宮前柳
作者：王建（唐）

楊柳宮前忽地春，在先驚動探春人。曉來唯欠驪山雨，洗卻枝頭綠上塵。
別楊校書
作者：王建（唐）

從軍秣馬十三年，白髮營中聽早蟬。故作老丞身不避，縣名昭應管山泉。
和門下武相公春曉聞鶯
作者：王建（唐）

侵黑行飛一兩聲，春寒囀小未分明。若教更解諸餘語，應向宮花不惜情。
田侍郎歸鎮
作者：王建（唐）

去處長將決勝籌，回回身在陣前頭。賊城破後先鋒入，看著紅妝不敢收。熨帖朝衣拋戰袍，夔龍班裡侍中高。對時先奏牙間將，次第天恩與節旄。踏著家鄉馬腳輕，暮山秋色眼前明。老人上酒齊頭拜，得侍中來盡再生。功成誰不擁藩方，富貴還須是本鄉。萬裡雙旌汾水上，玉鞭遙指白雲莊。鼓吹幡旗道兩邊，行男走女喜駢闐。舊交省得當時別，指點如今卻少年。廣場破陣樂初休，彩纛高於百尺樓。老將氣雄爭起舞，管絃回作大纏頭。笳聲萬裡動燕山，草白天清塞馬閑。觸處不如別處樂，可憐秋月照江關。將士請衣忘卻貧，綠窗紅燭酒樓新。家家盡踏還鄉曲，明月街中不絕人。
寄廣文張博士
作者：王建（唐）

春明門外作卑官，病友經年不得看。莫道長安近於日，昇天卻易到城難。
早春書情
作者：王建（唐）

漸老風光不著人，花溪柳陌早逢春。近來行到門前少，趁暖閑眠似病人。
唐昌觀玉蕊花
作者：王建（唐）

一樹籠松玉刻成，飄廊點地色輕輕。女冠夜覓香來處，唯見階前碎月明。
眼病寄同官
作者：王建（唐）

天寒眼痛少心情，隔霧看人夜裡行。年少往來常不住，牆西凍地馬蹄聲。
九日登叢臺
作者：王建（唐）

平原池閣在誰家，雙塔叢臺野菊花。零落故宮無入路，西來澗水繞城斜。
題酸棗縣蔡中郎碑
作者：王建（唐）

蒼苔滿字土埋龜，風雨銷磨絕妙詞。不向圖經中舊見，無人知是蔡邕碑。
江陵使至汝州
作者：王建（唐）

回看巴路在雲間，寒食離家麥熟還。日暮數峰青似染，商人說是汝州山。
十五夜望月寄杜郎中
作者：王建（唐）

中庭地白樹棲鴉，冷露無聲濕桂花。今夜月明人盡望，不知秋思在誰家。
寄同州田長史
作者：王建（唐）

除聽好語耳常聾，不見詩人眼底空。莫怪出城為長史，總緣山在白雲中。
外按
作者：王建（唐）

夾城門向野田開，白鹿非時出洞來。日暮秦陵塵土起，從東外按使初回。
秋日陝州道中作
作者：顧非熊（唐）

孤客秋風裡，驅車入陝西。關河午時路，村落一聲雞。樹勢標秦遠，天形到嶽低。誰知我名姓，來往自棲棲。
經杭州
作者：顧非熊（唐）

郡郭繞江濆，人家近白雲。晚濤臨檻看，夜櫓隔城聞。浦轉山初盡，虹斜雨未分。有誰知我意，心緒逐鷗群。
經河中
作者：顧非熊（唐）

一望蒲城路，關河氣象雄。樓臺山色裡，楊柳水聲中。思起懷吳客，行斜向磧鴻。我來尋古跡，唯見舜祠風。
送僧歸洞庭
作者：顧非熊（唐）

江山萬萬重，歸去指何峰。未入連雲寺，先齋越浪鐘。島香回棧柏，秋蔭出庵松。若救吳人病，須降震澤龍。
題覺真上人院
作者：顧非熊（唐）

長安車馬地，此院閉松聲。新罷九天講，舊曾諸嶽行。能詩因作偈，好客豈關名。約我中秋夜，同來看月明。
寄太白無能禪師
作者：顧非熊（唐）

太白山中寺，師居最上方。獵人偷佛火，櫟鼠戲禪床。定久衣塵積，行稀徑草長。有誰來問法，林杪過殘陽。
舒州酬別侍禦
作者：顧非熊（唐）

故交他郡見，下馬失愁容。執手向殘日，分襟在晚鐘。鄉心隨皖水，客路過廬峰。眾惜君材器，何為滯所從。
姚巖寺路懷友
作者：顧非熊（唐）

路向姚巖寺，多行洞壑間。鶴聲連塢靜，溪色帶村閑。疏葉秋前渚，斜陽雨外山。憐君不得見，詩思最相關。
天河閣到啼猿閣即事
作者：顧非熊（唐）

萬壑褒中路，何層不架虛。濕雲和棧起，燋枿帶佘餘。巖狖牽垂果，湍禽接迸魚。每逢維艇處，塢裡有人居。
夏日會修行段將軍宅
作者：顧非熊（唐）

愛君書院靜，莎覆蘚階濃。連穗古藤暗，領雛幽鳥重。樽前迎遠客，林杪見晴峰。誰謂朱門內，雲山滿座逢。
送杭州姚員外
作者：顧非熊（唐）

浙江江上郡，楊柳到時春。塹起背城雁，帆分向海人。嶠雲侵寺吐，汀月隔樓新。靜理更何事，還應詠白蘋。
送樸處士歸新羅
作者：顧非熊（唐）

少年離本國，今去已成翁。客夢孤舟裡，鄉山積水東。鼇沈崩巨岸，龍鬥出遙空。學得中華語，將歸誰與同。
送馬戴入山
作者：顧非熊（唐）

古木亂重重，何人識去蹤。斜陽收萬壑，圓月上三峰。雲裡泉縈石，窗間鳥下松。唯應採藥客，時與此相逢。
送喻鳧春歸江南
作者：顧非熊（唐）

去年登第客，今日及春歸。鶯影離秦馬，蓮香入楚衣。裡閭爭慶賀，親戚共光輝。唯我門前浦，苔應滿釣磯。
送友人及第歸蘇州
作者：顧非熊（唐）

見君先得意，希我命還通。不道才堪並，多緣蹇共同。鶴鳴荒苑內，魚躍夜潮中。若問家山路，知連震澤東。
送皇甫司錄赴黔南幕
作者：顧非熊（唐）

黔南從事客，祿利先來饒。官受外臺屈，家移一舸遙。夜猿聲不斷，寒木葉微凋。遠別因多感，新郎倍寂寥。
寄九華山費拾遺
作者：顧非熊（唐）

先生九華隱，鳥道隔塵埃。石室和雲住，山田引燒開。久聞仙客降，高臥詔書來。一入深林去，人間更不回。
雁
作者：顧非熊（唐）

逐暖來南國，迎寒背朔雲。下時波勢出，起處陣形分。聲急奔前侶，行低續後群。何人寄書劄，絕域可知聞。
銅雀妓
作者：顧非熊（唐）

鴉散陵樹曉，筵開繐帳空。嬋娟寵休妒，歌舞怨來同。往事與塵化，新愁生曲終。回軒葉正落，寂寞聽秋風。
早秋雨夕
作者：顧非熊（唐）

貧居常寂寞，況複是秋天。黃葉如霜後，清風似水邊。中宵疑有雁，當夕暫無蟬。就枕終難寐，殘燈滅又然。
天津橋晚望
作者：顧非熊（唐）

晴登洛橋望，寒色古槐稀。流水東不息，翠華西未歸。雲收中嶽近，鐘出後宮微。回首禁門路，群鴉度落暉。
月夜登王屋仙壇
作者：顧非熊（唐）

月臨峰頂壇，氣爽覺天寬。身去銀河近，衣沾玉露寒。雲中日已赤，山外夜初殘。即此是仙境，惟愁再上難。
下第後曉坐
作者：顧非熊（唐）

遠客滯都邑，老驚時節催。海邊身夢覺，枕上鼓聲來。起見銀河沒，坐知閶闔開。何為此生內，終夜泣塵埃。
下第後送友人不及
作者：顧非熊（唐）

失意經寒食，情偏感別離。來逢人已去，坐見柳空垂。細雨飛黃鳥，新蒲長綠池。自傾相送酒，終不展愁眉。
與無可宿輝公院
作者：顧非熊（唐）

夜僧同靜語，秋寺近嚴城。世路雖多梗，玄心各自明。寒池清月彩，危閣聽林聲。倘許雙摩頂，隨緣萬劫生。
題平陸縣亭
作者：顧非熊（唐）

孤亭臨峭岸，別有遠泉來。山與中條合，河逢一曲回。夜聲多雁過，晚色亂雲開。卻自求僮僕，淹留莫謾催。
題馬儒乂石門山居
作者：顧非熊（唐）

尋君石門隱，山近漸無青。鹿跡入柴戶，樹身穿草亭。雲低收藥徑，苔惹取泉瓶。此地客難到，夜琴誰共聽。
題春明門外鎮國禪院
作者：顧非熊（唐）

空門臨大道，師坐此中禪。過客自生敬，焚香惟默然。書燈明象外，古木覆簷前。不得如馴鴿，人間萬慮牽。
夏夜漢渚歸舟即事
作者：顧非熊（唐）

扁舟江瀨盡，歸路海山青。巨浸分圓象，危檣入眾星。雨遙明電影，蜃曉識樓形。不是長遊客，那知造化靈。
酬均州鄭使君見送歸茅山
作者：顧非熊（唐）

餞行詩意厚，惜別獨筵重。解纜城邊柳，還舟海上峰。飲猿當瀨見，浴鳥帶槎逢。吏隱應難逐，為霖是蟄龍。
成名後將歸茅山酬群公見送
作者：顧非熊（唐）

此名誰不得，人賀至公難。素業承家了，離筵去國歡。暮天行雁斷，曉渡落潮寒。舊隱茅峰下，松根石上盤。
酬陳摽評事喜及第與段何共貽
作者：顧非熊（唐）

至公平得意，自喜不因媒。榜入金門去，名從玉案來。歡情聽鳥語，笑眼對花開。若擬華筵賀，當期醉百杯。
關試後嘉會裡聞蟬感懷呈主司
作者：顧非熊（唐）

昔聞驚節換，常抱異鄉愁。今聽當名遂，方歡上國遊。吟才依樹午，風已報庭秋。並覺聲聲好，懷恩忽淚流。
贈友人
作者：顧非熊（唐）

吾友昔同道，唯予今獨行。青雲期未遂，白髮鑷還生。舊隱連江色，新春聞鳥聲。休明獨不遇，何計可歸耕。
落第後贈同居友人
作者：顧非熊（唐）

有情天地內，多感是詩人。見月長憐夜，看花又惜春。愁為終日客，閑過少年身。寂寞正相對，笙歌滿四鄰。
冬日寄蔡先輩校書京
作者：顧非熊（唐）

弱冠下茅嶺，中年道不行。舊交因貴絕，新月對愁生。旅思風飄葉，歸心雁過城。惟君知我苦，何異爨桐鳴。
行經褒城寄興元姚從事
作者：顧非熊（唐）

往歲客龜城，同時聽鹿鳴。君兼蓮幕貴，我得桂枝榮。棧閣危初盡，褒川路忽平。心期一壺酒，靜話別離情。
下第後寄高山人
作者：顧非熊（唐）

我家堂屋前，仰視大茅巔。潭靜鳥聲異，地寒松色鮮。人眠甕牖月，鹿飲竹門泉。多愧鄰高隱，無成又一年。
寄紫閣無名新羅頭陀僧
作者：顧非熊（唐）

棕床已自檠，野宿更何營。大海誰同過，空山虎共行。身心相外盡，鬢髮定中生。紫閣人來禮，無名便是名。
送信州盧員外兼寄薛員外
作者：顧非熊（唐）

五馬弋陽行，分憂出禁城。粉闈移席近，茜旆越疆行。德茂榮方漸，仁深瑞必呈。疲甿複何幸，前政已殘聲。
送於中丞入回鶻
作者：顧非熊（唐）

風沙萬裡行，邊色看雙旌。去展中華禮，將安外國情。朝衣驚異俗，牙帳見新正。料得歸來路，春深草未生。
送李廓侍禦赴劍南
作者：顧非熊（唐）

鳥道見狼煙，元戎正急賢。圖書借朋友，吟詠入戈鋋。山色城池近，江聲鼓角連。不應誇戰勝，知在檄蠻篇。
送友人歸漢陽
作者：顧非熊（唐）

樽前別楚客，雲水思縈回。秦野春將盡，商山花不開。鷗驚帆乍起，虹見雨初來。自有歸期在，蟬聲處處催。
送造微上人歸淮南覲兄
作者：顧非熊（唐）

到家方坐夏，柳巷對兄禪。雨斷蕪城路，虹分建鄴天。赴齋隨野鶴，迎水上漁船。終擬歸何處，三湘思渺然。
賦得江邊柳送陳許郭員外
作者：顧非熊（唐）

拂水複含煙，行分古岸邊。春風正搖落，客思共悠然。絮急頻縈水，根靈複系船。微陰覆離岸，只此醉昏眠。
武宗輓歌詞二首
作者：顧非熊（唐）

睿略皇威遠，英風帝業開。竹林方受位，薤露忽興哀。靜塞妖星落，和戎貴主回。龍髯不可附，空見望仙台。蒼生期漸泰，皇道欲中興。國用銷靈像，農功複冗僧。冕旒辭北闕，歌舞怨西陵。惟有金莖石，長宵對玉繩。
會中賦得新年
作者：顧非熊（唐）

萬古如昨日，一年加一晨。暗生無限事，潛老幾多人。歸路舊侶盡，故鄉回雁新。那堪獨惆悵，猶是白衣身。
斜谷郵亭玩海棠花
作者：顧非熊（唐）

忽識海棠花，令人只歎嗟。豔繁惟共笑，香近試堪誇。駐騎忘山險，持杯任日斜。何川是多處，應繞羽人家。
萬年厲員外宅殘菊
作者：顧非熊（唐）

才過重陽後，人心已為殘。近霜須苦惜，帶蝶更宜看。色減頻經雨，香銷恐漸寒。今朝陶令宅，不醉卻應難。
題永福寺臨淮亭
作者：顧非熊（唐）

淮上前朝寺，因公始建亭。雖無山可望，多有鶴堪聽。引客閑垂釣，看僧靜灌瓶。帶潮秋見月，隔竹曉聞經。水氣侵衣冷，蘋風入座馨。路逢沙獺上，船值海人停。砧杵鳴孤戍，烏鳶下遠汀。連波芳草闊，極目暮天青。創置嗟心匠，幽棲得地形。常來勸農事，賴此近郊坰。
陳情上鄭主司
作者：顧非熊（唐）

登第久無緣，歸情思渺然。藝慚公道日，身賤太平年。未識笙歌樂，虛逢歲月遷。羈懷吟獨苦，愁眼愧花妍。求達非榮己，修辭欲繼先。秦城春十二，吳苑路三千。茅屋山嵐入，柴門海浪連。遙心猶送雁，歸夢不離船。時節思家夜，風霜作客天。庭闈乖旦暮，兄弟阻團圓。朝乏新知己，村荒舊業田。受恩期望外，效死誓生前。願察為裘意，彷徉和角篇。懇情今吐盡，萬一冀哀憐。
長安清明言懷
作者：顧非熊（唐）

明時帝裡遇清明，還逐遊人出禁城。九陌芳菲鶯自囀，春色來年誰是主，不堪憔悴更無成。
出塞即事二首
作者：顧非熊（唐）

塞山行盡到烏延，萬頃沙堆見極邊。河上月沉鴻雁起，此處遊人堪下淚，更聞終日望狼煙。賀蘭山便是戎疆，此去蕭關路幾荒。無限城池非漢界，回望風光成異域，誰能獻計複河湟。
送李相公昭義平復起彼宣慰員外副行
作者：顧非熊（唐）

天井雖收寇未平，所司促戰急王程。曉馳雲騎穿花去，時逢寒食遊人識，竟說從來有大名。
送從叔尉澠池
作者：顧非熊（唐）

同登科第皆清列，尚愛東畿一尉閑。雖有田園供海畔，白首青衫猶未換，又騎羸馬出函關。
哭韓將軍
作者：顧非熊（唐）

將軍不復見儀形，笑語隨風入杳冥。戰馬舊騎嘶引葬，寂寞一家春色裡，百花開落滿山庭。
崔卿雙白鷺
作者：顧非熊（唐）

朝客高畫質愛水禽，綠波雙鷺在園林。立當風裡絲搖急，我鄉多傍門前見，坐覺煙波思不禁。
子夜夏秋二曲
作者：顧非熊（唐）

相持薄羅扇，綠樹聽鳴蜩。君筵呈妙舞，香汗濕鮫綃。銀床梧葉下，便覺漏聲長。露砌蛩吟切，那憐白薴涼。
關山月
作者：顧非熊（唐）

海上清光發，邊營照轉淒。深閨此宵夢，帶月過遼西。
採蓮詞
作者：顧非熊（唐）

纖手摺芙蕖，花灑羅衫濕。女伴喚回船，前溪風浪急。
秋月夜
作者：顧非熊（唐）

旅雁迎風度，階翻月露華。砧聲鳴夜永，江上幾多家。
登樓
作者：顧非熊（唐）

登樓一南望，淮樹楚山連。見雁無書寄，歸吳定此年。
閶門書感
作者：顧非熊（唐）

鳧鷖踏波舞，樹色接橫塘。遠近蘼蕪綠，吳宮總夕陽。
送內鄉張主簿赴任
作者：顧非熊（唐）

松窗久是餐霞客，山縣新為主印官。混俗故來分利祿，不教長作異人看。
瓜洲送朱萬言
作者：顧非熊（唐）

渡頭風晚葉飛頻，君去還吳我入秦。雙淚別家猶未斷，不堪仍送故鄉人。
秋夜長安病後作
作者：顧非熊（唐）

秋中帝裡經旬雨，晴後蟬聲更不聞。牢落閒庭新病起，故鄉南去雁成群。
題王使君片石
作者：顧非熊（唐）

勢似孤峰一片成，坐來疑有白雲生。主人莫怪殷勤看，遠客長懷舊隱情。
暮春早起
作者：顧非熊（唐）

柳梢暗露滴清晨，簾下偏驚獨起人。鶗鴂數聲花漸落，園林是處總殘春。
途次懷歸
作者：顧非熊（唐）

隴頭禾偃乳烏飛，兀倚徵鞍倍憶歸。正值江南新釀熟，可容閑卻老萊衣。
寄陸隱君
作者：顧非熊（唐）

相思迢遞隔重城，鳥散階前竹塢清。定擬秋涼過南崦，長松石上聽泉聲。
寄吳山淨上人
作者：顧非熊（唐）

憶共蒲團話夜鐘，別來落葉閟行蹤。遙知黛色秋常玩，住向靈巖第幾峰。
送徐五綸南行過吳
作者：顧非熊（唐）

吳門東去路三千，到得閶門暫泊船。老父出迎應倒屣，貧居江上信誰傳。
大蜀皇帝壽春節進堯銘舜頌二首：堯銘
作者：貫休（唐）

金冊昭昭，列聖孤標。仲尼有言，巍巍帝堯。承天眷命，吾皇則之，小心翼翼。秉陽亭毒，不遑暇食。土階苔綠，漢高將將，太宗兵柄。吾皇則之，日新德盛。朽索六馬，既玉其葉，亦金其枝。葉葉枝枝，百工允釐。享國如堯，
大蜀皇帝壽春節進堯銘舜頌二首：舜頌
作者：貫休（唐）

高高曆山，有黍有粟。皇皇大舜，合堯玄德。五典克從，吾皇則之，無斁無逸。綏厥品匯，光光得一。千輻臨頂，納隍孜孜，考考切切。六宗是禋，五瑞斯列。排麟環鳳，壽春亦然，萬年萬年。
大蜀高祖潛龍日獻陳情偈頌
作者：貫休（唐）

有叟有叟，居嶽之室。忽振金湯，下彼巉崒。聞蜀風景，揭日月行，符湯禹出。天步孔艱，橫流犯蹕。穆穆蜀俗，無雨不膏，有露皆滴。有叟有叟，無實行實。一瓶一衲，
寄大願和尚
作者：貫休（唐）

道朗居太山，達磨住熊耳。手擎清涼月，靈光溢天地。盡騎金師子，去世久已矣。吾師隱廬嶽，外念全刳削。擲孔聖之日月，相空王之橐鑰。曾升麟德殿，譚無著，邇來便止於匡霍，瀑布千尋噴冷煙，旃檀一枝翹瘦鶴。峴首故人清信在，千書萬書取不諾。微人昔為門下人，一從散席歸寧後，溪寺更有誰相親。青山古木入白浪，桐江太守社中人，還送郤超米千石。寶書遽掩修章句，
上顧大夫
作者：貫休（唐）

碧海漾仙洲，驪珠外無寶。一嶽倚青冥，群山盡如草。君侯聖朝瑞，動只關玄造。誰雲倚天劍，含霜在懷抱。誰雲青雲險，門前是平道。洪民亦何幸，裡巷清如掃。至化無經綸，至神無祝禱。即應炳文柄，孤平去浩浩。即應調鼎味，比屋堪封保。野人慕正化，來自海邊島。經傳髻裡珠，詩學池中藻。閉門十餘載，庭杉共枯槁。今朝投至鑒，得不傾肝腦。斯文如未精，歸山更探討。
寒月送玄士入天臺
作者：貫休（唐）

之子逍遙塵世薄，格淡於雲語如鶴。相見唯談海上山，僮擔赤籠密雪裡，世人無人留得之。想入紅霞路深邃，送君丁寧有深旨，好尋佛窟遊銀地。雪眉衲僧皆正氣，
上杜使君
作者：貫休（唐）

為魚須處海，為木須在嶽。一登君子堂，頓覺心寥廓。右聽青女鏡，左聽宣尼鐸。政術似蒲盧，詩情出沖漠。從來苦清苦，近更加澹薄。訟庭何所有，一隻兩隻鶴。煙霞色擁牆，禾黍香侵郭。嚴霜與美雨，皆從二天落。蒼生苦瘡痍，如何盡消削。聖君新雨露，更作誰恩渥。即捉五色筆，密勿金鑾角。即同房杜手，把乾坤橐鑰。休說蔔圭峰，開門對林壑。
送僧入馬頭山
作者：貫休（唐）

馬頭寶峰，秀塞寒空。有叟有叟，真隱其中。無味醍醐，湯雪去，無人及，空望真氣江上立。
上盧使君
作者：貫休（唐）

夔龍在廟堂，雖然有僉議。蒼生得父母，自是天之意。鄱陽氣候正，文物皆鮮媚。金鏡有餘光，春風少閑地。膺門倚寒碧，到者寧容易。賓從皆鳳毛，爪牙悉猿臂。樓臺千萬戶，錦繡龍歌沸。大惠蟲鳥全，至嚴龍虎畏。可憐召伯樹，婆娑不勝翠。詩搜日月華，道咽神仙味。嘉樹白雀來，祥煙甘露墜。中川一帶香，□開幽邃地。逸少情有餘，東山境不啻。恭聞聖天子，廊廟猶虛位。應知黎庶心，只恐徵書至。
送顥雅禪師
作者：貫休（唐）

霜鋒擗石鳥雀聚，帆凍陰飆吹不舉。芬陀利香釋驎虎，苦卻樂，樂卻苦，盧至黃金忽如土。
和楊使君遊赤松山
作者：貫休（唐）

為郡三星無一事，龔黃意外扳喬松。日邊揚曆不爭路，捫蘿蓋輸山屐伴，駐旆不見朝霞濃。乳猿劇黠掛險樹，石羊依稀齕瑤草，桃花彷彿開仙宮。終當歸補吾君袞，
送崔使君
作者：貫休（唐）

柳門柳門，芳草芊綿。日日日日，黯然黯然。子牟戀闕歸闕，王粲下樓相別。食實得地，頗淹歲月。今朝天子在上，合雪必雪。況絳之牧，文行炳潔。釋謂緣因，久暱清塵。王嘉迎安，遠狎遺民。嫓彼二子，麟步規矩，鳳翥昂枿。峴首仁蹤項頻跋，商雲乳麝香可撮，
杜侯行
作者：貫休（唐）

天目連天搏秀氣，崢嶸作起新城地。德門鐘秀光盛時，江表唯傳君子營，劍沖牛鬥疏真宰。金崑玉季輕三鼓，我聞大中鹹通真令主，相惟大杜兼小杜。但能致君活國濟生人，亦何必須踏金梯，折桂樹。宣宗懿宗調舜琴，大杜小杜為殷霖。出將入相兮功德深，常言一呼百萬何足雲，終取封侯之印大如鬥。恭聞吾皇似堯禹，搜尋賢良皆面睹。杜侯杜侯，人之戴兮天筆注，國之福兮天固祚。四海無波八表臣，
偶作五首
作者：貫休（唐）

誰信心火多，多能焚大國。誰信鬢上絲，莖莖出蠶腹。嘗聞養蠶婦，未曉上桑樹。下樹畏蠶饑，兒啼亦不顧。一春膏血盡，豈止應王賦。如何酷吏酷，盡為搜將去。蠶蛾為蝶飛，偽葉空滿枝。冤梭與恨機，一見一沾衣。機生機，巧生巧，心鑊烘烘日煎炒。闖蜀眉嚬遊海島，孰雲我輕薄，石頭如何喚作玉。孰雲我是非，豈不見大鵬點翼蓋十洲，是何之物鳴啾啾。君子食即食，何必在珍華。小人食不食，縱食如泥沙。清歌且莫唱，妙舞亦休誇。爾非鳳炙麒麟肉，君不見金陵風臺月榭煙霞光，如今五裡十裡野火燒茫茫。君不見西施綠珠顏色可傾國，樂極悲來留不得。君不見漢王力盡得乾坤，如何秋雨灑廟門。銅臺老樹作精魅，金穀野狐多子孫。幾許繁華幾更改，茫茫慾火欲燒人，惆悵無因為君說。
山中作
作者：貫休（唐）

山為水精宮，藉花無塵埃。吟狂嶽似動，筆落天瓊瑰。伊餘自樂道，不論才不才。有時鬼笑兩三聲，
聞前王使君在澤潞居
作者：貫休（唐）

為善無近名，竊名者得聲不如心，誠哉是言也。使君聖朝瑞，幹符初刺婺。德變人性靈，筆變人風土。煙霞與蟲鳥，和氣將美雨。千里與萬裡，各各來相附。信哉有良吏，玄讖應百數。古人古人自古人，攀轅既不及，旌旆沖風露。大駕已西幸，飄零何處去。婺人空悲哀，對生祠泣沾莓苔。忽聞暫寄河之北，使四野霧廓，八紘鏡開。皇天無親，長與善鄰，宜哉宜哉。
將入匡山別芳晝二公二首
作者：貫休（唐）

噴嵐堆黛塞寒碧，窗前古雪如白石。臨岐約我來不來，若來須撥紅霞覓。紅豆樹間滴紅雨，戀師不得依師住。世情世界愁殺人，錦繡穀中歸捨去。
送楊秀才
作者：貫休（唐）

北山峨峨香拂拂，翠漲青奔勢巉崒。赤松君宅在其中，水精簾卷桃花開，文錦娉婷眾非一。撫長離，坎答鼓。花姑吹簫，弄玉起舞。三萬八千為半日，海涸鼇枯等閒睹。愛共安期棋，苦識彭祖祖。有時朝玉京，紅雲擁金虎。石橋亦是神仙住，白鳳飛來又飛去。五雲縹緲羽翼高，
別杜將軍
作者：貫休（唐）

伊餘本是胡為者，採蕈鋤茶在窮野。偶披蓑笠事空王，遽逢天步艱難日，深藏溪穀空長歎。偶出重圍遇英哲，東風來兮歌式微，深雲道人召來歸。燕辭大廈兮將何為，
送夢上人歸京
作者：貫休（唐）

伊餘龍鍾歸海涯，千山萬水情自怡。夢公別我還上國，前程勝事未可涯，但恐圭峰難入手。蓮峰掌記韓拾遺，
問嶽禪師疾
作者：貫休（唐）

世病如山嶽，世醫皆拱手。道病如金鎖，師遭鎖鎖否。伊昔芙蓉頰，談經似主涉。蘇合晝氤氳，天花似飛蝶。覺樹垂實，魔輩刺疾。病也不問，終不皴膝。春光冉冉，
上荊南府主三讓德政碑
作者：貫休（唐）

明明赫赫中興主，動納諸隍冠前古。四海英雄盡戢兵，一從寇滅二十年，琬琰雕鐫賜重疊。荊州化風何卓異，君侯捧碑西拜泣，臣且何人恩洊及。鳳凰銜下雕龍文，我恐江淹五色筆，作不立此碑之碑文不得。
施萬病丸
作者：貫休（唐）

我聞昔有海上翁，鬚眉皎白塵土中。葫蘆盛藥行如風，玉毫調禦偏讚揚，金輪釋梵鹹歸禮。賢守運心亦相似，
甘雨應祈
作者：貫休（唐）

春雨偶愆期，草木亦未覺。君侯不遑處，退食或閉閣。東海浪滔滔，西江波漠漠。得不願身為大虯，金其角，使不蘇者蘇，不足者足。情通上玄，如膏綿綿。有叟有叟，乳女啼兮，蒸黍馨兮。炙背捫蝨兮，複何經營兮。
寄韓團練
作者：貫休（唐）

真宰動洪爐，萬物皆訊息。唯有三珠樹，不用東風力。君子天廟器，頭骨何巉崱。海內久聞名，江西偶相識。誰不有詩機，麟龍不解織。誰不有心地，蘭茝不曾植。多君二俱作，獨立千仞壁。話道出先天，憑師動臻極。青霄雁行律，紅露荊花滴。偶然成遠別，別後長相憶。行至鄱陽郡，又見謝安石。留我遇殘冬，身心苦恬寂。江上春又至，引頸山空積。何日再相逢，天香滿瑤席。
春野作五首
作者：貫休（唐）

閒步淺青平綠，流水徵車自逐。誰家挾彈少年，擬打紅衣啄木。山花雨打盡，滿地如爛錦。遠尋鷓鴣雛，拾得一團蕈。大牛苦耕田，乳犢望似泣。萬事皆天意，綠草頭蕺蕺。斜陽射破塚，髑髏半出地。不知誰氏子，獨自作意氣。牛兒小，牛女少，拋牛沙上鬥百草。鉏隴老人又太老，
深山逢老僧二首
作者：貫休（唐）

衲衣線粗心似月，自把短鋤鋤榾柮。青石溪邊踏葉行，數片雲隨兩眉雪。山童貌頑名乞乞，放火燒畬採崖蜜。擔頭何物帶山香，一籮白蕈一籮慄。
道情偈
作者：貫休（唐）

草木亦有性，與我將不別。我若似草木，成道無時節。世人不會道，向道卻嗔道。傷嗟此輩人，寶山不得寶。
懷二三朝友
作者：貫休（唐）

傷心複傷心，流光似飛電。有惠驪龍十斛珠，有惠黃金一萬斤，不如一見於仁人。我昔讀詩書，
偶作
作者：貫休（唐）

君子稱一善，馨香遍九垓。小人妒一善，處處生嫌猜。口如暴死人，鐵尺拗不開。稂莠蝕田髓，積陰成冬雷。因知咋舌人，千古空悠哉。
義士行
作者：貫休（唐）

先生先生不可遇，愛平不平眉鬥豎。黃昏雨雹空似黳，別我不知何處去。
觀懷素草書歌
作者：貫休（唐）

張顛顛後顛非顛，直至懷素之顛始是顛。師不譚經不說禪，鐵石畫兮墨須入，金尊竹葉數鬥餘。半斜半傾山衲濕，羅剎石上坐伍子胥，蒯通八字立對漢高祖。勢崩騰兮不可止，天機暗轉鋒鋩裡。閃電光邊霹靂飛，乍如沙場大戰後，斷槍橛箭皆狼藉。又似深山朽石上，或細微，仙衣半拆金線垂。或妍媚，桃花半紅公子醉。我恐山為墨兮磨海水，天與筆兮書大地，乃能略展狂僧意。常恨與師不相識，一見此書空歎息。伊昔張渭任華葉季良，石橋被燒燒，良玉土不蝕，錐畫沙兮印印泥。世人世人爭得測，知師雄名在世間，明月清風有何極。
送盧舍人三首
作者：貫休（唐）

一曰：勸君不用登峴首山，讀羊祜碑，男兒事業須自奇。此碑山頭如日月，日日照人人不知。人不知，二曰：勸君登商山，不用覓商山皓，雲深雪深騾馬倒。我願終南太華變為金，吾後見之不為寶。我願九州四海紙，三曰：君不見釋梵諸天壽億垓，天上人間去複來。君又不見紫金為輪一千幅，寶洲□四皆臣伏。輪王釋梵作何因，只是弘隆重大乘福。自古皇王與賢哲，君不見近代韋裴蔣與蕭，文房書府師百僚。代天理物映千古，布發掩泥非一朝。大哉釋梵輪王璞，
宿深村
作者：貫休（唐）

行行一宿深村裡，雞犬豐年鬧如市。黃昏見客闔家喜，月下取魚戽塘水。
黃鶯
作者：貫休（唐）

一種為春禽，花中開羽翼。如何此鳥身，便是黃金色。黃金色，若逢竹實終不食。
送越將歸會稽
作者：貫休（唐）

面如玉盤身八尺，燕語清獰戰袍窄。古嶽龍腥一匣霜，他年必帥邯鄲兒，與我殺輕班定遠。
別仙客
作者：貫休（唐）

巨鼇頭縮翻仙翠，蟠桃爛落珊瑚地。浪濺霓旌濕鵬翅，略別千年太容易。
寒江上望
作者：貫休（唐）

荒岸燒未死，白雲痴不動。極目無人行，浪打取魚籠。
讀唐史
作者：貫休（唐）

我愛李景伯，內宴執良規。君臣道昭彰，天顏終熙怡。大簸怕清風，糠秕繚亂飛。洪爐烹五金，黃金終自奇。大哉為忠臣，舍此何所之。
樵叟
作者：貫休（唐）

樵父貌饑帶塵土，自言一生苦寒苦。擔頭擔個赤瓷罌，斜陽獨立蒙籠塢。
紫參歌
作者：錢起（唐）

遠公林下滿青苔，春藥偏宜間石開。往往幽人尋水見，春風宛轉虎溪傍，紫翼紅翹翻霽光。貝葉經前無住色，應知仙卉老雲霞，莫賞夭桃滿蹊徑。
瑪瑙杯歌
作者：錢起（唐）

瑤溪碧岸生奇寶，剖質披心出文藻。良工雕飾明且鮮，繁弦急管催獻酬，倏若飛空生羽翼，fY々蘭英照豹斑，王孫彩筆題新詠，碎錦連珠複輝映。世情貴耳不貴奇，
鋤藥詠
作者：錢起（唐）

蒔藥穿林複在巘，濃香秀色深能淺。雲氣垂來浥露偏，不隨飛鳥緣枝去，如笑幽人出穀來。對之不覺忘疏懶，但使芝蘭出蕭艾，不辭手足皆胼胝。甯學陶潛空嗜酒，
病鶴篇
作者：錢起（唐）

獨鶴聲哀羽摧折，沙頭一點留殘雪。三山侶伴能遠翔，不及川鳧長比翼，隨波雙泛複雙歸。碧海滄江深且廣，何時白霧卷青天，接影追飛太液前。
片玉篇
作者：錢起（唐）

至寶未為代所奇，韞靈示璞荊山陲。獨使虹光天子識，空山埋照凡幾年，古色蒼痕宛自然。重溪冪冪暗雲樹，試勞香袖拂莓苔，不覺清心皎冰雪。連城美價幸逢時，
畫鶴篇
作者：錢起（唐）

點素凝姿任畫工，霜毛玉羽照簾櫳。借問飛鳴華表上，爐氣朝成緱嶺雲，銀燈夜作華亭月。日暖花明梁燕歸，
秋霖曲
作者：錢起（唐）

君不見聖主旰食憂元元，秋風苦雨暗九門。鳳凰池裡沸泉騰，蒼龍闕下生雲根。陰精離畢太淹度，公卿紅粒爨丹桂，黔首白骨封青苔。貂裘玉食張公子，鶴鳴蛙躍正及時，豹隱蘭凋亦可悲。焉得太阿決屏翳，
白石枕
作者：錢起（唐）

琢瑉勝水碧，所貴素且貞。曾無白圭玷，不作浮磬鳴。捧來太陽前，一片新冰清。沉沉風憲地，待爾秋已至。璞堅難為功，誰怨晚成器。比德無磷緇，論交亦如此。
賦得青城山歌，送楊、杜二郎中赴蜀軍
作者：錢起（唐）

蜀山西南千萬重，仙經最說青城峰。青城嶔岑倚空碧，星臺二妙逐王師，阮瑀軍書王粲詩。日落猿聲連玉笛，
送李大夫赴廣州
作者：錢起（唐）

一賢間氣生，麟趾鳳凰羽。何意人之望，未為王者輔。出鎮忽推才，盛哉文且武。南越寄維城，雄雄擁甲兵。鼓門通幕府，天井入軍營。厥俗多豪侈，古來難致禮。唯君飲冰心，可酌貪泉水。忠臣感聖君，徇義不邀勳。龍鏡逃山魅，霜風破嶂雪。征途凡幾轉，魏闕如在眼。向郡海潮迎，指鄉關樹遠。按節化甌閩，下車佳政新。應令尉陀俗，還作上皇人。支離交俊哲，弱冠至華髮。昔許霄漢期，今嗟鵬鷃別。圖南不可禦，惆悵守薄暮。
送崔校書從軍
作者：錢起（唐）

雁門太守能愛賢，麟閣書生亦投筆。甯唯玉劍報知己，燕南春草傷心色，薊北黃雲滿眼愁。聞道輕生能擊虜，
送張將軍徵西
作者：錢起（唐）

長安少年唯好武，金殿承恩爭破虜。沙場烽火隔天山，玉笛聲悲離酌晚，金方路極行人遠。計日霜戈盡敵歸，
送修武元少府
作者：錢起（唐）

寸祿榮色養，此行寧嘆惜。自今黃綬採蘭時，黎氓久厭蓬飄苦，遲爾西南惠月傳。
送崔十三東遊
作者：錢起（唐）

千里有同心，十年一會面。當杯緩箏柱，倏忽催離宴。丹鳳城頭噪晚鴉，行人馬首夕陽斜。灞上春風留別袂，
送鄔三落第還鄉
作者：錢起（唐）

郢客文章絕世稀，常嗟時命與心違。十年失路誰知己，關中新月對離尊，江上殘花待歸客。名宦無媒自古遲，
送馬明府赴江陵
作者：錢起（唐）

陶令南行心自永，江天極目澄秋景。萬室遙方犬不鳴，黃花滿把應相憶，落日登樓北望還。
送畢侍禦謫居
作者：錢起（唐）

崇蘭香死玉簪折，志士吞聲甘徇節。忠藎不為明主知，百鳥喧喧噪一鶚，上林高枝亦難託。甯嗟人世棄虞翻，桃花洞裡舉家去，此別相思複幾春。
送褚大落第東歸
作者：錢起（唐）

離琴彈苦調，美人慘向隅。頃來荷策幹明主，玉堂金馬隔青雲，墨客儒生皆白首。昨夢芳洲採白蘋，剡中風月久相憶，池上舊遊應再得。酒熟甯孤芳杜春，他日東流一乘興，知君為我掃荊扉。
送傅管記赴蜀軍
作者：錢起（唐）

終童之死誰繼出，燕頷儒生今俊逸。主將早知鸚鵡賦，巴山雨色藏征旆，漢水猿聲咽短簫。賜璧腰金應可料，日暮黃雲千里昏，壯心輕別不銷魂。勸君用卻龍泉劍，
送張少府
作者：錢起（唐）

愁雲破斜照，別酌勸行子。蓬驚馬首風，雁拂天邊水。寸晷如三歲，離心在萬裡。
行路難
作者：錢起（唐）

君不見明星映空月，太陽朝升光盡歇。君不見凋零委路蓬，長風飄舉入雲中。由來人事何嘗定，且莫驕奢笑賤窮。
盧龍塞行送韋掌記
作者：錢起（唐）

雨雪紛紛黑山外，行人共指盧龍塞。萬裡飛沙咽鼓鼙，聖主好文兼好武，封侯莫比漢皇年。
效古秋夜長
作者：錢起（唐）

秋漢飛玉霜，北風掃荷香。含情紡織孤燈盡，誰家少婦事鴛機，錦幕雲屏深掩扉。白玉窗中聞落葉，
臥病，李員外題扉而去
作者：錢起（唐）

僻陋病者居，蒿萊行徑失。誰知簪紱貴，能問幽憂疾。珂聲未駐門，蘭氣先入室。沉屙不冠帶，安得候蓬蓽。清揚去莫尋，離念頃來侵。雀棲高窗靜，日出修桐陰。枕上憶君子，悄悄唯苦心。
酬王維春夜竹亭贈別
作者：錢起（唐）

山月隨客來，主人興不淺。今宵竹林下，誰覺花源遠。惆悵曙鶯啼，孤雲還絕巘。
山中寄時校書
作者：錢起（唐）

蓬萊紫氣溫如玉，唯予知爾陽春曲，別來幾日芳蓀綠。百花酒滿不見君，青山一望心斷續。
送李四擢第歸覲省
作者：錢起（唐）

當年貴得意，文字各爭名。齊唱陽春曲，唯君金玉聲。懸黎寶中出，高價世難掩。鴻羽不低飛，龍津徒自險。直矜鸚鵡賦，不貴芳桂枝。少俊蔡邕許，長鳴唐舉知。梁城下熊軾，朱戟何暐耀。才子欲歸甯，棠花已含笑。高門知慶大，子孝覺親榮。獨攬還珠美，寧唯問絹情。離筵不盡醉，摻袂一何早。馬蹄西別輕，樹色東看好。行塵忽不見，惆悵青門道。
過曹鈞隱居
作者：錢起（唐）

荃蕙有奇性，馨香道為人。不居眾芳下，甯老空林春。之子秉高節，攻文還守真。素書寸陰盡，流水怨情新。濟濟振纓客，煙霄各致身。誰當舉玄晏，不使作良臣。
哭曹鈞
作者：錢起（唐）

苦節推白首，憐君負此生。忠藎名空在，家貧道不行。朝來相憶訪蓬蓽，只謂淵明猶臥疾。忽見江南吊鶴來，一聲鄰笛殘陽裡，酹酒空堂淚滿衣。
東陽郡齋中詣南山招韋十
作者：錢起（唐）

霽來海半山，隱映城上起。中峰落照時，殘雪翠微裡。同心久為別，孤興那對此。良會何遲遲，清揚瞻則邇。
清泥驛迎獻王侍禦
作者：錢起（唐）

候館掃清晝，使車出明光。森森入郭樹，一道引飛霜。仰視驄花白，多慚綬色黃。鷦鷯無羽翼，願假憲烏翔。
沭陽古渡作
作者：錢起（唐）

日落問津處，雲霞殘碧空。牧牛避田燒，退鷁隨潮風。回首故鄉遠，臨流此路窮。翩翩青冥去，羨彼高飛鴻。
臥疾，答劉道士
作者：錢起（唐）

白露蠶已絲，空林日淒清。寥寥晝扉掩，獨臥秋窗明。寶字比仙藥，羽人寄柴荊。長吟想風馭，恍若升蓬瀛。
夢尋西山準上人
作者：錢起（唐）

別處秋泉聲，至今猶在耳。何嘗夢魂去，不見雪山子。新月隔林時，千峰翠微裡。言忘心更寂，跡滅雲自起。覺來纓上塵，如洗功德水。
長安旅宿
作者：錢起（唐）

九秋旅夜長，萬感何時歇。蕙花漸寒暮，心事猶楚越。直躬邅世道，咫步隔天闕。每聞長樂鐘，載泣靈臺月。明旦北門外，歸途堪白髮。
過桐柏山
作者：錢起（唐）

秋風過楚山，山靜秋聲晚。賞心無定極，仙步亦清遠。返照雲竇空，寒流石苔淺。羽人昔已去，靈跡欣方踐。投策謝歸途，世緣從此遣。
李士曹廳對雨
作者：錢起（唐）

春雨暗重城，訟庭深更寂。終朝人吏少，滿院煙雲集。濕鳥壓花枝，新苔宜砌石。掾曹富文史，清興對詞客。愛爾蕙蘭叢，芳香飽時澤。
登勝果寺南樓，雨中望嚴協律
作者：錢起（唐）

微雨侵晚陽，連山半藏碧。林端陟香榭，雲外遲來客。孤村凝片煙，去水生遠白。但佳川原趣，不覺城池夕。更喜眼中人，清光漸咫尺。
冬夜題旅館
作者：錢起（唐）

退飛憶林藪，樂業羨黎庶。四海盡窮途，一枝無宿處。嚴冬北風急，中夜哀鴻去。孤燭思何深，寒窗坐難曙。勞歌待明發，惆悵盈百慮。
自終南山晚歸
作者：錢起（唐）

采苓日往還，得性非樵隱。白水到初闊，青山辭尚近。絕境勝無倪，歸途興不盡。沮溺時返顧，牛羊自相引。逍遙不外求，塵慮從茲泯。
早渡伊川見舊鄰作
作者：錢起（唐）

鶤雞鳴早霜，秋水寒旅涉。漁人昔鄰舍，相見具舟楫。出浦興未盡，向山心更愜。村落通白雲，茅茨隱紅葉。東皋滿時稼，歸客欣複業。
夕發箭場巖下作
作者：錢起（唐）

行役不遑安，在幽機轉發。山谷無明晦，溪霞自興沒。朝櫛杉下風，夕飲石上月。懿爾青雲士，垂纓朝鳳闕。寧知採竹人，每食慚薇蕨。
同李五夕次香山精舍訪憲上人
作者：錢起（唐）

彼岸聞山鐘，仙舟過苕水。松門入幽映，石徑趨迤邐。初月開草堂，遠公方覯止。忘言在閑夜，凝念得微理。泠泠功德池，相與滌心耳。
雨中望海上，懷鬱林觀中道侶
作者：錢起（唐）

山觀海頭雨，懸沫動煙樹。只疑蒼茫裡，鬱島欲飛去。大塊怒天吳，驚潮蕩雲路。群真儼盈想，一葦不可渡。惆悵赤城期，願假輕鴻馭。
廣德初鑾駕出關後登高愁望二首
作者：錢起（唐）

長安不可望，遠處邊愁起。輦轂混戎夷，山河空表裡。黃雲壓城闕，斜照移烽壘。漢幟遠成霞，胡馬來如蟻。不知涿鹿戰，早晚蚩尤死。渴日候河清，沉憂催暮齒。愁看秦川色，慘慘雲景晦。乾坤暫執行，品物遺覆載。黃塵漲戎馬，紫氣隨龍旆。掩泣指關東，日月妖氛外。臣心寄遠水，朝海去如帶。周德更休明，天衢佇開泰。
獨往覆釜山，寄郎士元
作者：錢起（唐）

賞心無遠近，芳月好登望。勝事引幽人，山下複山上。將尋洞中藥，複愛湖外嶂。古壁苔入雲，陰溪樹穿浪。誰言世緣絕，更惜知音曠。鶯啼綠蘿春，回首還惆悵。
送王季友赴洪州幕下
作者：錢起（唐）

列郡皆用武，南征所從誰。諸侯重才略，見子如瓊枝。撫劍感知己，出門方遠辭。煙波帶幕府，海日生紅旗。問我何功德，負恩留玉墀。銷魂把別袂，愧爾酬明時。
客舍贈鄭賁
作者：錢起（唐）

結交意不薄，匪席言莫違。世義隨波久，人生知己稀。先鳴誓相達，未遇還相依。一望金門詔，三看黃鳥飛。暝投同旅食，朝出易儒衣。嵇向林廬接，攜手行將歸。